作者:吳潛
標題:賀新郎
內容:雪鬢難重綠。但け然、黃庭境界，抱藏龜六。也向無何鄉里去，白墮舟邊漾淥。算種種、塵緣都足。爭那名韁猶系絆，盡辜他、猿鶴雙溪曲。時又夏，暑將溽。虛舟飄瓦何煩歜。奈羊腸、千歧萬折，近來純熟。悵望老仙煙水外，惟把江雲送目。想裴墅、碧梧金竹。安得結廬相近傍，買閒田、數畝躬耕築。已夢斷，大槐國。